दरअसल, मुजफ्फरनगर में 2013 में हुए सांप्रदायिक दंगों के बाद राष्ट्रीय लोकदल पार्टी का आस्तित्व पूरी तरह से खत्म हो चुका था। 2014 के लोकसभा चुनाव में नरेंद्र मोदी की लहर के चलते राष्ट्रीय लोक दल को एक भी सीट नहीं मिल पाई थी और यही हाल विधानसभा चुनाव 2017 में हुआ। इसमें भी राष्ट्रीय लोक दल को एकमात्र बागपत की छपरोली सीट से जीत मिली, लेकिन पार्टी के सिंबल पर निर्वाचित विधायक सहेंद्र रमाला राज्यसभा चुनाव में पार्टी की गाइड लाइन से हटकर वोटिंग कर दी थी, जिसके चलते उन्हें भी पार्टी से बाहर का रास्ता दिखा दिया गया था।